བས་ཀྱི་ཉམས་གཟིགས་ཡིན་རྒྱུའི་མི་དབུལ་པོ་གྲྭ་གསུམ་
རེ་དང་། འབྲིང་གཉིས་རེ། རབ་མི་རེ་ཁང་པ་ས་རྡོ་ཤིང་གསུམ་གང་རུང་
རེའི་ཁང་པ་འགྲུབ་ངེས་དགོས་རྒྱུ་དང༌། ཁྱད་པར་དུ་གྱུར་པ་གྲྭ་ཚག་གི་
ཐད་ཕྱོགས་ནས། སྔོན་ཡར་དཔེ་ཞྭ་ལ་འགྲན་ཆོག་པ་བླ་མ་གྲྭ་པ་བཟང་པོ་
ཕལ་ཆེར་ཞིག་ཡོད་ཀྱང་། བར་སྐབས་ཞིག་ནས་རྐང་པ་གཉིས་བཙུགས་
གིས་མིག་ལྟོས་ངན་པའི་དམིགས་རྐྱེན་གྱིས་བསྟན་པའི་རྐང་འདྲེན་དུ་སོང་།
ཤེས་མེད་རྣམས་ཕོ་ཧོབ་དང༌། ཆོག་བཟོད་བྱས་ཤིང་ཁྱིམ་པ་འདྲ་བ་ཁོ་ནར་
སོང་དུས། ངེད་རང་ནས་རང་མཁོས་དང་བསྟུན་པའི་བསྒོ་ལག་གོ་བསྐོན་
196

བཅའ་ཡིག་བླང་དོར་གསལ་བའི་མེ་ལོང༌།
མང་དུ་བྱས་ཀྱང་ཉན་རྒྱུ་ཤེས་རྒྱུ་མེད་པ་འདི་བཞིན་ལ། ད་ལམ་རྩད་བཅད་
ཀྱི་ངན་པ་ཕྱི་ལམ་ཆོད་པའི་ཉེས་པ་དྲག་པོ་ཞིག་ལ་གཏུགས་ན་འོས་འབྲེལ་
ཡོད། ཀཿདཔལ་རྫོགས་གསུམ་གཙོས་བླ་མ་དགོན་པའི་འགྲོ་ལུགས་རེ་
ཡོད་པ་ཤེས་ཀྱང་ཤེས། ཐུབ་ཀྱང་ཐུབ་ན་ཡང་དེ་ནས་ད་དུང་བླ་མ་སློབ་མ་
ཡིན་ཁུལ་གྱིས་རྒྱུ་ལུས་གཉིས་ཐོག་གི་ཆད་པ་བཏང་སྙོམས་སུ་བྱས། ད་
ཕྱིན་དགོས་པའི་སོ་ནམས་ལ་ལོ་ཁང་འདིའི་སོས་ཐོག་ཚུན་ཆད་དུ། བཅྭ་
བརྒྱད་ནས་དྲུག་ཅུའི་བར་གྱི་གྲྭ་བ་རྣམས་ཐུགས་བསམ་གཞིགས་འབྲེལ་
ཞིབ་བཏང་གི་སྒོ་ནས། ཡར་གྲྭ་བ་ངེས་དག་ཅིག་བྱེད་ན། དགོས་རྒྱུ་དོད་
རྒྱུ་དེ་ཡིན་པས་ལོས་ཆོག་སྟེ། མར་ཁྱིམ་པ་བྱེད་ན་བྱེད་ཤག་གི་སྐྱ་སེར་
ཤན་ཕྱེས་ཤག་ཆོད་པ་བྱེད་རྒྱུ་ཁས་དན་ལྟར་ལ། དེ་ཕྱིན་ཆད་ནས་ངན་པ་
ལང་ཤོར་གྱིས་རྐང་པ་གཉིས་བཙུགས་ཀྱི་འདུག་ཆོག་རྒྱུ་དང་། གལ་སྲིད་དེ་
འདྲ་བྱེད་མི་ཡོད་ན་བཏང་སྙོམས་སུ་བཞག་པས་མི་འཐུས་པས། ལུས་ཐོག་
གི་རྟ་ལྕགས་ལྔ་བརྒྱ་རྒྱུ་ཐོག་ནས་དངུལ་སྲང་བཅུ་གཉིས་ཞུ་ངོ་སྒྲོན་མེད་དུ་
སྒྲུབ་དགོས་ཐོག ཁྱིམ་པ་ཡིན་ཐག་ཆོད་པ་བྱེད་རྒྱུ་ཐམས་ཅད་ཁས་དན་
ལྟར་སེམས་བཞག་དགོས་ཐོག་འགལ་བ་སྤུ་ཙམ་མི་ཆོག དེ་དུས་བཀའ་
ཁྲིམས་ལ་རག་ལས་པ་ལས་མེད་པ་ཐམས་ཅད་ཀྱིས་གོ་བར་གྱིས། དོན་
ཚན་གཉིས་པ་དུས་རྒྱུན་པར་བཞུགས་པ་རྒྱུའི་ཐད་ནས། རང་རེའི་ཁ་རྗེ་
གྱིས་རྒྱུན་བཞུགས་མཐར་འཁྱོལ་བ་དཀའ་བས། དབྱར་གནས་ལོ་བསྟར་
གྱིས་བཞུགས་རྒྱུ་ལ། དགེ་ཚུལ་སློང་སུམ་ཅུ་ཙམ་ཁ་ལོང་ན་ཕྱེད་ཕྱེད་
197

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཀྱིས་ལོ་རེས་མོས་བཞུགས་རྒྱུ་དང་། ཆོས་ཞུ་མེད་དུས་དང༌། ངེད་ཡར་
མར་དུ་འགྲོ་སྐབས་སོགས་དུས་སྐབས་བདེ་གཟར་གྱིས་སྔར་རྒྱུན་བཞིན་
དུད་རེའི་སེར་རེ་འདུག་རིས་གྲངས་མང་ཉུང་ཚོད་བལྟས་ཀྱི་བཞུགས་རྒྱུ་
དང་། བཞུགས་མི་རྣམས་རྐྱེན་ངན་མཐོང་གསལ་ཡོད་ན་དགོངས་ཁྲོལ་
དང་། དེ་མིན་པར་ངན་གཡོ་ཁོང་སྲན་ཡིས་མི་འོང་ན་ཊམ་གཉིས་ཀྱི་ཆད་
པ་བཅད་མིས་བཅད་དགོས། སྒྲུབ་མིས་སྒྲུབ་དགོས། དེར་མ་ལྟོས་པར་
རང་བསམ་གྱི་ཟླ་ཤས་སུ་རང་དོན་དུ་ཐོས་པ་སློབ་གཉེར། མཚམས་བསྙེན་
སྒྲུབ། གཉིས་དོན་དུ་གར་དབྱངས་ཐིག་གསུམ། བཅའ་འབུད་བརྡུང་
གསུམ་རྣམས་གྲྭ་བའི་འགྲོ་ལུགས་རེ་བསླབས་ན་རང་དྲིན་རང་ལ་ཆེ་རྒྱུ་
དང་། ཡོན་ཏན་རང་ལ་འབྱར་རྒྱུ་ཡིན་པས་ཐོས་པ་སློབ་གཉེར་སྦྱང་བརྩོན་
བྱེད་མི་ཡོད་ན་ཅི་ལྕོགས་ངེད་ཀྱིས་བཤད་ཆོག་པ་ཡིན་པས་ངེས་པར་གྱིས།
དོན་ཚན་གསུམ་པ་བཀའ་བརྒྱད་ཀྱི་སྒྲུབ་མཆོད་ཟླ་བ་ལྔ་བའི་ཚེས་མགོར་

དུས་ངེས་ཅན་གྱིས་ཡིད་ངེས་ཐག་ནས་སྤྱི་བ་རྣམས་ཀྱིས་སྔར་ནས་ཆ་ངག་
ཞིབ་སྤྲོད་ཀྱིས་ཡར་འདུ་ཉིན་པར་གྲྭ་ཞབས་ཚང་མ་ཆད་ལྷག་མེད་པར་
འདུ་དགོས། མ་འདུས་ཚེ་རྒྱ་གོར་གཉིས་ཀྱི་ཆད་པ་ཡིན། ༈ གཞི་
བྱེས་གཉིས་ཀ་ནས་ངེས་རྒྱུར། ཚོགས་དུས་ཀུན་གྱི་ཐུགས་ལ་བཟུང་རྒྱུའི་
བཅའ་བཀོད། སྒྲུབ་མཆོད་དབུ་བཟུང་ནས་མཐར་མ་ཕྱིན་བར་དུ་དགེ་
བསྐོས་ཕྱག་གི་བཅའ་ཡིག་ཟུར་གསལ་ལྟར་དང་པོ་ཚོགས་ཁང་གི་སྒོ་ཤུབས་
ནས་ཡར་བྱོན་ནས་མར་མ་གྲོལ་གྱི་རིགས་ལ། བླ་མ་དབུ་མཛད་མཆོད་
198

བཅའ་ཡིག་བླང་དོར་གསལ་བའི་མེ་ལོང༌།
དཔོན་གསུམ་སོགས། ལས་སྣེ་པ་རྣམས་ཀྱིས་སྐབས་དེར་དགོས་ངེས་ཀྱི་
བརྡ་སྤྲོད་ཀྱི་གཏམ་མ་གཏོགས་ཤོག་ཉོབ་ཁ་ཕྱེས་པ་ལྟ་བུའི་སབ་སོབ་དོན་
མེད་ངག་འཁྱལ་གྱི་ལབ་གླེང་གི་གཏམ་ཅི་དྲན་གང་དྲན་བཤད་མི་ཆོག་པ་
དང་། གྲལ་ནང་བཞུགས་པའི་དུས་སུ་ལུས་མདུན་དུ་སྒུར་བ་དང་། གཡས་
གཡོན་སྔས་པ་སོགས་མ་ཡིན་པའི་བསམ་གཏན་གྱིས་འདུག་སྟངས་
དང་ལྡན་པའི་ལུས་ཚུགས་བསྲངས་ཏེ་གྲལ་གྱི་མདུན་རལ་གྲིས་བཅད་པ་
འདྲ་བ། གྲལ་གྱི་རྒྱབ་ཨ་ལོང་འཐོར་བ་ལྟ་བུ་ལས། ཅི་བྱུང་གང་བྱུང་གིས་
འདུག་མི་ཆོག ཆོ་ག་གསུངས་པའི་དུས་སུ་ལོ་རྒན་པས་གཞོན་པ། ཆེ་བས་
ཆུང་བ་བླ་མས་གྲྭ་བ་རྣམས་ལ་ཞལ་བསྒོས་ཀྱིས་སྐད་ཧ་ཅང་ཆེ་བ་དང་ཆུང་
བ་མིན་པའི་གྲེ་བའི་ནང་ནས་རང་བབ་ཀྱི་སྐད་ལྷོད་ལ་ལྡིར་བ་ཞིག་གཏང་
མཛད་དེ། དལ་བྲེལ་ཡང་དབུ་མཛད་ལ་བལྟ་ཞིང་དེ་དང་མཐུན་པའི་སྐད་
བསྒྲིགས་ཞིག་ལས། ར་སྐད་ལུག་སྐད་མཐོ་དམན་སྣ་ཚོགས་དང་། སྔོན་
རྒྱུག་རྒྱབ་འཐེན་སོགས་ཅི་མོས་གང་མོས་འདོན་མི་ཆོག རྡོ་རྗེ་དྲིལ་བུ།
བསྒྲིགས་རྔ། རོལ་མོ་དང་། དུང་ཆེན། རྒྱ་གླིང་། དུང་དཀར་སོགས་ཡར་
ལེན་མར་བཞག་གང་གི་སྐབས་ནའང༌། ཀུན་གྱིས་རང་ཐོབ་མཉམ་པོར་
འབུད་ཁྲོལ་དང་། དབུ་མཛད་ཀྱིས་སྦུབ་ཆལ་ཡང་འཇམ་པ་སྙན་ལ་འགྱུར་
བ་ཞི་དྲག་གི་ཉམས་ཕྱེད་ཅིང་དལ་ལ་སྐབས་དོད་པ་ཞིག་གིས་རྡོར་སྨིན་
ཀློང་གསལ་སོ་སོར་མ་འདྲེས་པ་རང་ལུགས་དངོས་གཙང་། སེང་ཆེན་ཁ་
འཐབ། བྱ་རྒོད་གཤོག་བརྡུང་། ཅེ་སྤྱང་སེང་སྐད་སོགས་རང་རང་སོ་སོའི་
199

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྐབས་མ་ནོར་བ་ཞིག་དགོས། དུང་ཆེན་པས་འདོར་རྒྱང་ཎིར་འབུད་རང་
སྐད་མ་འདྲེས་ཤིང་རོལ་མོའི་སྣ་འདྲེན་ལ་ཞི་དྲག་སོ་སོའི་ཉམས་ལྡན་དང་།
རྐང་གླིང་པས་བཞི་འབུད། ལྔ་འབུད། བདུན་འབུད་སོགས་ཟིན་བྲིས་ནང་
ལྟར་མ་ནོར་བ་དང་། འཇམ་འབོལ་ལྷོད་པའི་རང་སྐད་དང༌། འཁྱུགས་
ལ་འདར་ཞིང་འཚེར་བའི་ཕྲ་སྐད་དང་དྲག་ལ་ངར་བའི་གདངས་སོ་སོའི་
སྐབས་ཐོབ་དང་། རྒྱ་གླིང་པས་སྤྱན་འདྲེན་མཆོད་པ་སོགས་ལ་སྙན་ཞིང་
རྔ་བརྡུང་
འབུད་མི་འབུད་ཀྱི་རྣམ་དབྱེ་ཡོད་པ་ཟིན་བྲིས་ནང་ལྟར་དང་།
པས་ཞི་དྲག་སོ་སོའི་བརྡུང་ལུགས་ཕྱེས་ནས། ཟུར་གསུམ་གཏུག་ལྷོད་
གསུམ་ཕབ། ལྡིར་སྙན་བརྗིད་གསུམ་ཚང་བས་རྒྱ་མཚོའི་ཀློང་མི་དཀྲུག རི་
རབ་གླིང་བཞིའི་མཐའ་མི་བསྐོར། རི་ཐང་མཚམས་ཀྱི་བྲག་མི་བཤིགས་
པ་སོགས་གནད་ཚང་བ་དང་། རྔ་མི་བརྡུང་དུས་རྔ་དབྱུག་ངོ་གླན། རྔ་ས་ལ་
བཞག་དུས་སོགས་སུ་ལྷོད་ཆགས་ལ་འཇམ་པོ་ཞིག་ལས་རྒོབ་ཆོབ་འར་
འུར་སེང་འཁྲོལ། རོག་དང་མི་འགྲིགས་པ་ཅི་འདོད་གང་འདོད་བྱེད་མི་
ཆོག མཆོད་དཔོན་རྣམས་ནས་དཀྱིལ་འཁོར་བཤམས་བཀོད་དང༌།
མཆོད་པ་བཅའ་རྒྱུ། མཆོད་རྫས་བཀྲམ་པ་མར་མེ་སྦར་རྒྱུ། མཆོད་ཁ་སབ་
རྒྱུ༑ མཆོད་རྫས་མཆོད་སྐོང་རྣམས་ཉར་ཚགས་དམ་པོ་བྱེད་རྒྱུ་ལས་དཀའ་
འཚེར་དང་ཁག་འཇོག་ལེན་བྱས་པས་མི་འོང་། མཆོད་པ་བཅའ་རྒྱུ་སོགས་
ལ་ཁག་བསྙད་དེ་ནམ་ཡིན་ཕྱི་རོལ་འགྲོ་བ་སོགས་ཅི་མོས་གང་མོས་བྱེད་
མི་ཆོག ཁྱད་པར་དབུ་མཛད་ནས་ཆོ་ག་བཏང་རྒྱུ་དེ་ཧ་ཅང་ཡང་མི་
200

བཅའ་ཡིག་བླང་དོར་གསལ་བའི་མེ་ལོང་།
བྲེལ། ཧ་ཅང་ཡང་མི་དལ་བར་ཚིག་སྔགས་གདངས་ཕྱག་རྒྱ་རྣམས་ཆད་
སྐྱོན་མེད་པ་ཆོ་ག་དེ་དག་ཚར་འགྲོ་གནད་སྨིན་ཞིག་ལས་ཚར་ཐབས་
མགྱོགས་ཐབས་ཁོ་ནས་ཟིན་བྲིས་སོགས་མི་བལྟ་བར་ཅི་ཉན་གང་ཉན་
བྱེད་མི་ཆོག སེར་སྦྲེང་སོགས་སུ་བྱོན་སྐབས་རྒོབ་ཆོབ་འུར་སྒྲ་མེད་
པར་མགྱོགས་ཐབས་འཇམ་པོར་བྱོན་ཞིང་དེའི་སྐབས་སུ་རྩེ་ཞྭ་གྱོན་ན་
ཐམས་ཅད་ཀྱིས་གྱོན་པ་ལས། འགའ་རེས་གྱོན་པ་དང་འགའ་རེས་ཕུད་པ་
སོགས་མི་ཉན་ཞིང༌། སྒོར་བཞེངས་ཕྱི་རོལ་གྲོལ་བའི་དུས་སུ་རལ་གྲི་ཤུབས་
ནས་ཕྱུང་བ་ལྟ་བུ། ནང་དུ་འཚོགས་པའི་སྐབས་རལ་གྲི་ཤུབས་སུ་བསྡུ་བ་
ལྟ་བུ་ལས་འགྲོ་དུས་རྒྱུག་མཆོང་ལག་རྩེད་སོགས་གཞན་མ་དད་པའི་རྒྱུར་
འགྱུར་བ་སོགས་མི་རུང་བ་དང་ཕྱིར་བྱོན་པའི་སྐབས་དང་ཁྱད་པར་སེར་
སྦྲེང་སོགས་ཀྱི་སྐབས་མི་གཉིས་རེ་བར་ན་ས་འདོམ་གང་རེ་ཡོད་པ་ལས།
གཉིས་གཤིབ་དང་སྤུངས་ཐབས་སུ་འགྲོ་མི་ཉན་པ་དང་། ཉིན་གུང་རྒྱབ་
དྭངས་སང་ཆེན་མོ་ཡུན་རིང་ཙམ་ལས། སྔ་ཕྱི་དྲོའི་ཚོགས་བར་རྣམས་སུ་
ཡུན་ཐུང་བ་ཙམ་ཡིན་ཞིང་ནམ་ཡིན་ཚོགས་རྗེས་མི་སླེབ་ཅིང་། དབུ་མཛད་
ཀྱི་ཚིག་མགོ་བསྐུལ་དུས་མི་སླེབས་པ་སོགས་ཅི་ཤར་གང་ཤར་དེ་འདྲ་
གཏན་ནས་བྱེད་མི་ཆོག་པས། དེ་ལྟར་དགེ་འདུན་སྤྱི་ཡི་ཚོགས་དུས་ཀྱི་མི་ཆོག
མདུན་གྱི་བཅའ་ཁྲིམས་འདི་ལ་གཟིགས་མི་དགེ་བསྐོས་རིམ་གྱིས་བསྐོས་
རྒྱུ་འདི། བླ་མ་དགོན་པ་གྲྭ་ཚང་ཡོངས་ཀྱི་སྤྱི་དོན། སྟེང་གི་བླ་མ་འོག་གི་གྲྭ་
ཚང་ཡོངས་ཀྱི་སྤྱི་ཁྲིམས་བསྐོས་བཞག་དགེ་འདུན་སྤྱི་ཡིས་མཛད། དེ་
201

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བསྐོས་པའི་མི་རྩིས་བཞག་གི་རྒྱུ་མཚན། ལེགས་བྱེད་བཟང་པོའི་དབུགས་
དབྱུང་གི་གཟེངས་བསྟོད། ཉེས་བྱེད་ངན་པའི་ཉེས་པ་ཆད་ལས་ཀྱིས་ཕབ་

མཁན་དགེ་བསྐོས་བཞག་ན་འདུས་པའི་ཁྲིམས་འདུས་ཐོག་གི་བཤིགས་
ན་མི་གཅིག་དང་གཉིས་ཀྱིས་བསྣོག་རྒྱུ་མེད་པ་མི་འགྱུར་བའི་གཏན་ཚིགས་
གི་རྒྱ་མ་འདི་བསྟན་པ་དང་སེམས་ཅན་ལ་ལྷག་བསམ་རྨ་མེད་པ་སྐྱེས་བུ་
དམ་པ་ཚོའི་ལུགས་སྲོལ་རེད་པས་གཞི་བྱེས་གཉིས་ཀས་ཆོས་ཁྲིམས་ཀྱི་
ངག་ལ་རྩི་འཚོ་དང་ལེན་ཡོད་དགོས། གལ་ཏེ་མི་ཉན་པ་སུ་ཡོད་ན། ལུང་
པ་འདི་ལ་ཆུ་གཅིག་འབབ་པ་དེ། ཕུ་དེ་གངས་གཅིག་ཡོད་པ་རེད། གངས་
དེ་ལ་ལྷ་གཅིག་ཡོད་པ་རེད། ཟེར་བའི་དཔེ་ལྟར། རྒྱབ་རྟེན་བླ་མ་དང་
འདུས་པ་དགེ་འདུན་རྣམས་ཀྱི་རྒྱབ་གཉེར་ལྷོད་མེད་དུ་ཡོད་ངེས་ཡིན་པ་གོ་
བར་གྱིས། དེ་ལྟར་མི་ཆོག་བདུན་གྱི་བཅའ་ཁྲིམས་དང་མི་འགལ་བར་
བྱེད་ན་རང་ཡང་འདི་ཕྱིར་བདེ་ལ་སྐྱིད་པ། གཞན་ཡང་དགའ་ཞིང་དང་བ་
འདྲེན་པ་ཞིག་ཀྱང་ཡིན་པས། ཤེས་ཆེན་རྣམས་ཉམ་ཆུང་དང་སྙོམས་ལས་
བྱས། ཤེས་མེད་རྣམས་ཕོ་ཧོབ་ཆོག་བཟོད་བྱས་ནས། ཇི་སྐད་དུ། ལ་ལའི་
ཚུལ་ཁྲིམས་བདེ་བ་སྟེ། །ལ་ལའི་ཚུལ་ཁྲིམས་སྡུག་བསྔལ་ཡིན། །
ཚུལ་ཁྲིམས་ལྡན་པ་བདེ་བ་འཐོབ། །ཚུལ་ཁྲིམས་འཆལ་བ་སྡུག་བསྔལ་
སྤྱོད། །གསུངས་པ་ལྟར་ལགས་པས་མི་ངན་ཁ་ཤས་ལ་སྡུག་བསྔལ་དུ་སོང་
ནའང་བཟང་པོ་རྩིས་ལེན་དང་། ངན་པ་གུས་འདེད་ལ་བསྐོས་པའི་མི་དང་
བཙུགས་པའི་ཤིང་ལ་ཆོས་ཁྲིམས་ཞེས་བཞག་པ་ཡིན་པས། ཆོས་ཁྲིམས་
202

བཅའ་ཡིག་བླང་དོར་གསལ་བའི་མེ་ལོང་།
ཀྱིས་ཀྱང་རང་ཁར་བཞག་ཐབས་མེད་ཅིང་འགལ་བ་དང་པོ་ལ་བསྒོ་ལབ་
རྟེན་ཕྱག ལན་གཉིས་པ་ལ་དྲན་འཛིན་གྱི་མར་མེ། ལན་གསུམ་པར་དབྱུག་
པའི་ཆད་པ་རྣམས་མི་འབུལ་ཁག་མེད། དཔོན་པོའི་བཀའ་དང་རི་གཟར་
རྦབ། །བླ་མའི་བཀའ་ལུང་དགེ་འདུན་ཁྲིམས། །ཟེར་བའི་དཔེར་གྱུར་པས་
མི་མང་སར་སྨྲ་ཕབས། བྱ་མང་སར་སྤུ་གཏོགས་ལྟ་བུའི་དཔེར་སོང་ན་ཤིན་
ཏུ་མི་ལེགས་པ་ཐམས་ཅད་ནས་ཐུགས་བསྐྱེད་རྣམ་པར་དཀར་བས་དགེ་
འདུན་གྱི་སྤྱི་ཁྲིམས་རྩི་འཚོ་ལེགས་པོ་ཞིག་ཐུབ་པ་ཅི་ནས་གསོལ་བ་ལན་
སྟོང་དུ་འདེབས་པ་ལགས། ཚོགས་པ་འདིའི་སྟེང་ནས་ཚོགས་ངན་ཁོང་
ཁྲོ་བྱེད་མི་ཞིག་ཡོད་ན་ཁ་འཐབ་ལ་མར་མེ་བཅུ། ལག་འཛིང་གཏུགས་ན་
མར་མེ་ཉེར་ལྔ། རྡོ་མཚོན་གཉིས་ཀྱིས་འཛིང་ན་གོ་འཇོ་དགེ་ལེགས་དང་
སྤྱི་བ་རྣམས་འཛིང་དུས་ཀྱི་སྔར་གཤོ་ལྟར་ཇ་བག་དྲུག་དྲུག་གི་ཆད་པ་ཞུ་ངོ་
སྒྲོན་མེད་ཡིན། ༈ དོན་ཚན་བཞི་པ་རྫོགས་ཆེན་ནས་ར
རྫོགས་སྒྲུབ་རྒྱུའི་ཐད་ནས་སང་ཕོད་སོས་ཐོག་ཚུན་བཅྭ་བརྒྱད་ནས་དྲུག་
བཅུའི་བར་སྔར་སོང་ཟིན་གྱི་འཕྲོས་རྣམས་རང་མཁོས་ཀྱི་དགེ་ཚུལ་སློང་
གང་མོས་ཀྱི་སྡོམ་པ་ལེན་རྒྱུ་དང་། བླངས་ནས་མར་འོང་ནས་འགག་རིང་
སྟོད་འབོག་ཙམ་གྱི་གྲྭ་ཆས་མནབས་རྒྱུ་དང་མི་ཁེར་རྣམས་ཧོར་ཁོག་ནས་
སྒྲུབ་འགྲོ་སྐབས་ཕུ་དུང་ཅན་རེ་འགྲོ་འདུག་དེའི་ཚེ་ཆོག་རྒྱུ་མ་གཏོགས།
སྒྲུབ་མཆོད་སོགས་ཚོགས་ཆེ་ཆུང་གང་གི་སྐབས་ཡིན་ཀྱང་བཟང་ངན་མ་
ལྟོས་པའི་གཟན་ཤམ་སྣེ་ཚང་རེ་ངེས་པར་དགོས།
༈ དོན་ཚན་
203

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལྔ་པ་རྟ་དབྱངས་གདངས་གསུམ། བཅའ་འབུད་བརྡུང་གསུམ་ས་བཅད་
ཕྱག་ལེན་ཐིག་རྡུལ་ཚོན་རྣམས་སྐབས་སུ་སྦྱང་བརྩོན་ཅི་ནུས་ཀྱིས་སྦྱང་
དགོས་པ་དང་། ཁྱད་པར་དེ་ནས་འདི་དང་འདི་དགོས་ཀྱི་ཆ་གསལ་ཡོད་
དུས་འགོར་མེད་དགོངས་པ་ཐུགས་ལ་བཞག་དགོས། དེ་ལྟར་ཚོགས་
མཆོག་དགེ་འདུན་འདུས་པའི་སྡེའི་བསྒྲིགས་ལམ་ཉམས་པ་མེད་པའི་
ཐུགས་བསྐྱེད་རབ་དཀར་དུང་དང་ཟླ་བ་དང་གངས་རི་ལྟ་བུར་གོང་ནས་
གོང་དུ་འཕེལ་བ་ལས། ལུས་ཅན་མ་ལུས་པའི་བསོད་ནམས་ཀྱི་ཞིང་ས།
ཐུབ་བསྟན་རིན་པོ་ཆེ་ཕྱོགས་བརྒྱར་འཕེལ་ལ་ཡུན་རིང་དུ་རྒྱས་པ་དང་།
དེ་འཛིན་གྱི་སྐྱེས་བུ་དམ་པ་བཤད་སྒྲུབ་ལས་གསུམ་གྱི་མངའ་བདག་བླ་མ་
དམ་པ་རྣམས་འཇིག་རྟེན་གྱི་ཁམས་འདིར་མི་ནུབ་པའི་རྒྱལ་མཚན། མི་
འགྱུར་བའི་གཡུང་དྲུང་། མི་ཤིགས་པའི་རྡོ་རྗེ་ལྟར་ཞབས་པད་བརྟན་ཅིང་
མཛད་པ་ཕྲིན་ལས་རྒྱས་པ་ལས་ཕན་བདེའི་དངོས་ཀུན་ཡིད་བཞིན་ལྷུག་
པར་འཇོ་བ་དང་། རང་ཅག་རྣམས་ཀྱང་སྐྱེ་བ་ཀུན་ཏུ་༧ཀུན་མཁྱེན་པདྨ་
རྒྱལ་པོས་རྗེས་སུ་འཛིན་པ་དང༌། འཇིག་རྟེན་གྱི་ཁམས་སུ་བདེ་བ་དང་
དགེ་ལེགས་ཀྱི་དུས་སྟོན་རྫོགས་ལྡན་གསར་བའི་སྣང་བ་ཕྲག་བརྒྱར་རྟག་
པར་འབྱུང་བའི་རྟེན་འབྲེལ་གྱི་ཐུགས་བསྐྱེད་དང་། ཐུགས་སྨོན་ཡང་དག་
པའི་མཐུན་འགྱུར་རྒྱལ་བ་སྲས་དང་བཅས་པས་གནང་བར་ཞུ་ཞུ། ཆོས་སྨྲ་
བ་༧ཚུལ་ཁྲིམས་རྒྱ་མཚོས་བྲིས་པ་དགེ་ལེགས་འཕེལ།
204

བཅའ་ཡིག་བླང་དོར་གསལ་བའི་མེ་ལོང་།